laion/Wikipedia-Exotic huggingface dataset:
ג'נובה (נפה)

נפת ג'נובה (באיטלקית: Provincia di Genova) היא נפה במחוז ליגוריה שבאיטליה. היא משתרעת על שטח של 1,839 קמ"ר, ונכון לסוף שנת 2013 התגוררו בה 868,046 נפש. בירתה של הנפה בעיר ג'נובה. מקור שמה מהמילה הלטינית לברך (genu, ברבים genua), בשל מיקומה הגאוגרפי בקשת של החוף הליגורי. הנפה גובלת בנפת אלסנדריה במחוז פיימונטה ובנפת פארמה ובנפת פיאצ'נצה במחוז אמיליה-רומאניה בצפון. בדרום נפת ג'נובה גובלת בים הליגורי. הנפה גובלת בנפת סבונה במערב ובנפת לה ספציה במזרח. קוגולטו (אנ') ארנזנו (אנ') גנואה בוליאסקו (אנ') פייבה ליגורה (אנ') סורי (אנ') רקו (אנ') קאמולי פורטופינו סנטה מרגריטה ליגורה (אנ') רפאלו זואלי (אנ') קיאבארי (אנ') לבניה (אנ') ססטרי לבנטה מונליה (אנ') מדיה וקבצים בנושא ג'נובה בוויקישיתוף אתר האינטרנט הרשמי של ג'נובה ערך זה הוא קצרמר בנושא גאוגרפיה של איטליה ובנושא היסטוריה. אתם מוזמנים לתרום לוויקיפדיה ולהרחיב אותו.
ריאדה עלא אלח'אמסה

ריאדה עלא אלח'אמסה (בערבית: رياضة على الخامسة, ספורט בחמישי) היא מגזין שבועי המסקר את קבוצות הכדורגל מהמגזר הערבי המשודר בערוץ הספורט. משנות השמונים, שודר בטלוויזיה הישראלית מגזין הספורט בשפה הערבית "השבוע בספורט", תחילה בערוץ 1 ובהמשך בערוץ 33. המגזין המשודר כיום סוקר ענפי ספורט שונים בארץ ובעולם, אולם סיקור הכדורגל הישראלי' ובפרט זה של קבוצות המגזר הערבי כולל בעיקר תקצירי משחקים. בשנת 2009 עלתה בערוץ הספורט התוכנית ריאדה עלא אלח'אמסה בהנחיית חכמת גרה ולצדו הפרשן סעיד חסאנין. התוכנית שמה דגש על סיקור קבוצות הכדורגל מהמגזר הערבי, ופרט לתקצירי משחקים, מגישה התוכנית פרשנויות מעמיקות מפי כדורגלנים פעילים וכדורגלני עבר ערבים ישראלים, דוגמת עבד טיטי ועבאס סואן, לצד דיווחים חדשותיים מקיפים על קבוצות המגזר, מליגת העל ועד ליגה ג'. פרט למנחה והפרשנים הערבים מופיע גם רז זהבי המגיש דיווחים ופרשנות בעברית. התוכנית מלווה בכתוביות בעברית ובערבית לסירוגין. עורך ראשי של התוכנית: פאדי מוסטפא שהוא גם משתתף בפאנל. שלמה מן, חומר טוב, באתר העין השביעית, 5 בינואר 2012
קרברוס (ירח)

קרברוס הוא אחד מחמשת הירחים של כוכב הלכת הננסי פלוטו. הוא התגלה על ידי טלסקופ החלל האבל בשנת 2011, והיה לירח הרביעי של פלוטו שהתגלה אחרי כארון, ניקס והידרה. הירח נקרא על שם קרברוס, כלב ציד נאמן בעל שלושה ראשים וזנב דרקון, שהיה שייך לאל השאול האדס במיתולוגיה היוונית (מקבילו של פלוטו במיתולוגיה הרומית) ששמר על השאול. החללית ניו הורייזונס הגיעה לפלוטו וירחיו, ביניהם קרברוס, ביולי 2015. מדיה וקבצים בנושא קרברוס בוויקישיתוף
סטיקס (ירח)

סטיקס הוא אחד מחמשת הירחים של כוכב הלכת הננסי פלוטו. הוא התגלה על ידי טלסקופ החלל האבל בשנת 2012, והיה לירח החמישי של פלוטו שהתגלה אחרי כארון, ניקס, הידרה וקרברוס. הירח נקרא על שם סטיקס, נהר במיתולוגיה היוונית שגבל בין הארץ לשאול, ממלכתו של האדס, והקיף אותה תשע פעמים. החללית ניו הורייזונס חלפה על פני פלוטו וירחיו, ביניהם סטיקס, ב-14 יולי 2015. מדיה וקבצים בנושא סטיקס בוויקישיתוף
Forbidden

Forbidden הוא אלבומה השמונה עשר של להקת ההבי מטאל הבריטית בלאק סבאת' שיצא לאור ביוני 1995. האלבום הוקלט בין 1994 ל-1995 באולפני "Parr Street Studios" שבליברפול ובאולפני "Devonshire Studios" שבלוס אנג'לס. אלבום זה הוא אחרון עם הזמר טוני מרטין לאחר שהשתתף עם הלהקה בחמישה אלבומים. למעשה, לאחר הוצאת אלבום זה פרשה הלהקה מעבודתה, עד לאלבום האיחוד 13 שיצא בשנת 2013, שבו לראשונה מאז 1978, השתתף הסולן המקורי של הלהקה אוזי אוסבורן. חברי הלהקה באלבום זה כללו את ההרכב שניגן באלבום Tyr. בארצות הברית נמכר האלבום בסך הכל בכ-190,000 עותקים. מבחינה ביקורתית נקטל האלבום על ידי כל מבקרי המוזיקה. בראדלי טוריאנו (Bradley Torreano) מאתר Allmusic העניק לאלבום כוכב אחד מתוך חמישה וכתב: "עם שירים משעממים, הפקה איומה וביצועים חסרי השראה, בהחלט ניתן היה למנוע את זה"; טוריאנו הוסיף כי "קשה להצביע על אלבום של בלאק סבאת' גרוע יותר מזה". כל מילות השירים נכתבו על ידי טוני איומי, מלבד השיר "The Illusion of Power" שנכתב על ידי טוני מרטין ואייס-טי; המוזיקה נכתבה על ידי חברי הלהקה חברי הלהקה טוני איומי - גיטרה טוני מרטין - שירה ג'ף ניקולס - קלידים ניל מורי - גיטרה בס קוזי פאוול - תופים משתתפים נוספים אייס טי (להקת בודי קאונט)- קולות בשיר "The Illusion of Power" ארני סי (להקת בודי קאונט) - הפקה מוזיקלית, מיקסינג מידע על האלבום Forbidden באתר MusicBrainz מידע על האלבום Forbidden באתר AllMusic ביקורת וסיקור על האלבום, באתר Allmusic רשימת דירוג אלבומי "בלאק סאבאת'", באתר הרולינג סטון שקלול ציוני האלבום וביקורת, באתר Sputnikmusic מידע אודות האלבום, באתר ".Music-News.com" ביקורת על האלבום, באתר "AllMusic
לה ספציה (נפה)

נפת לה ספציה או פרובינציה דלה ספציה (באיטלקית: Provincia della Spezia) היא נפה במחוז ליגוריה שבאיטליה. היא משתרעת על שטח של 881 קמ"ר, ובשנת 2023 התגוררו בה 214,180 נפש. בירתה של הנפה בעיר לה ספציה. הנפה גובלת בנפת ג'נובה במערב ובנפת פארמה במחוז אמיליה-רומאניה בצפון ובנפת מאסה-קרארה במחוז טוסקנה במזרח. בדרום נפת לה ספציה גובלת בים הליגורי. דאיבה מרינה (אנ') פרמורה (אנ') בונזולה (אנ') לבנטו (אנ') לה ספציה פורטו ונרה לריצ'י (אנ') אמליה (אנ') סרזנה חמשת היישובים המכונים צ'ינקווה טרה: מונטרוסו אל מרה (אנ') ורנאצה קורניליה (אנ') מנארולה (אנ') ריומג'ורה (אנ') פורטו ונרה צ'ינקווה טרה מדיה וקבצים בנושא לה ספציה בוויקישיתוף אתר האינטרנט הרשמי של לה ספציה ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
רז זהבי

רז זהבי (נולד ב-1 בדצמבר 1971) הוא כדורגלן עבר ישראלי ועיתונאי ספורט בהווה המסקר בעיקר את הליגות הנמוכות בכדורגל הישראלי. ברוב הקריירה שיחק זהבי בעמדת השוער בהפועל חדרה מהליגה הארצית, אז הליגה השנייה. בנעוריו זומן לנבחרת הנוער ושיחק לצד איציק קורנפיין ושביט אלימלך. בהמשך שיחק בקבוצות נוספות בליגות נמוכות עד שפרש עקב פציעה בגיל 28 ועבר לעסוק בתקשורת. לצד עבודתו כדובר ויועץ תקשורת בעיריית חדרה, החל לשדר ברדיו אמצע הדרך עם הקמתו, והגיש את תוכנית הספורט "הדקה ה-90". בשנת 2009 הקים את אתר "דאבל פס" המסקר את הליגות הנמוכות בכדורגל הישראלי, שבהמשך הפך לאתר בת תחת אתר האינטרנט של ערוץ הספורט. בשנת 2010 החל לעבוד בערוץ הספורט, תחילה כפרשן במגזין הספורט בערבית ריאדה עלא אלח'אמסה, ובהמשך הופיע כפרשן בתוכניות נוספות של הערוץ, בחדשות הספורט וכפרשן משחקי הליגה הישראלית בכדורגל חופים. בשנת 2014 החל לשדר בתוכנית הרדיו האינטרנטית החדשה של ערוץ הספורט "חמש באוויר". בקיאותו הרבה במתרחש במשחקי הליגות הנמוכות, סיפורים פיקנטיים מאחורי הקלעים של מועדוני הליגות הנמוכות שאותם חשף ודיווחיו מלאי הפאתוס היוו בסיס לדמותו של זהבי שמגלם שלום מיכאלשווילי בתוכנית החיקויים "בובה של לילה". בחודש יוני 2015 הושעה מעבודתו בערוץ הספורט יחד עם מוטי פשכצקי, ולצד איציק זוהר ולירן שטראובר שפוטרו מהערוץ עקב תקרית מנהלית במשחק ראווה בכדורגל חופים לזכרו של ניצן שירזי שבמסגרתה עזבו את המגרש בעקבות ויכוח סביב שיתוף שחקן בקבוצה היריבה, אך שב לעמדת הפרשן בסוף השנה. ב-2017 זהבי השתתף בעונה השמינית של תוכנית המציאות "הישרדות" בערוץ 2 של רשת, הישרדות פלאוון והפך למושבע השישי. זהבי מגיש משנת 2017 את פינת המקומון בתוכנית הצנרת בערוץ רשת 13. בשנים 2019―2022 השתתף זהבי בחמש עונות של גולסטאר, שלוש פעמים כשחקן (בעונה השישית, השמינית והעשירית) ופעמיים כעוזר מאמן של שייע פייגנבוים (בעונה השביעית ובעונה התשיעית, שהיו עונות של גולסטאר נשים). בשנת 2024 כיכב בסרט שמבוסס על התוכנית בשם "מרוסקים: גולסטאר הסרט". כתבות מאת רז זהבי באתר ערוץ הספורט יהודה נוריאל, מדליית זהבי, באתר "ידיעות אחרונות", 26 במאי 2017 רז שכניק, "בנהיגה חזרה מהשידור נפתחו התפרים ואיבדתי המון דם. נסעתי מטושטש כל הדרך", באתר "ידיעות אחרונות", 28 בפברואר 2019 מלכודת מוות? בעפולה עוברים את הכביש בזיגזג, באתר רשת, 16 בנובמבר 2017
Cksum

cksum היא תוכנית סטנדרטית במערכת ההפעלה יוניקס ובמערכות הפעלה דמויות יוניקס אשר מייצרת סיכום ביקורת (באנגלית: checksum) לקובץ או לרצף של מידע. הפקודה מקבלת רשימת קבצים כארגומנטים, או מקבלת את רצף מידע מן הקלט הסטנדרטי, ומדפיסה את פונקציית CRC של המידע ואת מספר הבתים. שימוש נפוץ בפקודה cksum הוא לוודא קבצים שהועברו באמצעים לא אמינים הגיעו בשלמותם. מאידך, פונקציית CRC איננה פונקציית גיבוב קריפטוגרפית, ולכן היא אינה מאמתת את המידע מפני תקיפות, אלא רק משיבושים מקריים. מערכות דמויות יוניקס בדרך כלל כוללות גם פקודות המאמתות מידע בצורה בטוחה, כגון md5sum ו-sha1sum באופן כללי, תחביר הפקודה הוא כדלקמן, כאשר אם לא מצוין קובץ או שבמקומו מופיע מקף היא תקרא מהקלט הסטנדרטי: cksum [ File ... ] דוגמה לשימוש בפקודה: $ cksum test.txt 4038471504 75 test.txt כאשר 4038471504 מייצג את ערך הפונקציה המוחזר, ו-75 מייצג את מספר הבתים בקובץ. סיכום ביקורת CRC cksum באתר The Open Group cksum(1) - דף העזרה של cksum במערכת ההפעלה FreeBSD cksum(1) - דף העזרה של cksum במערכת ההפעלה לינוקס cksum invocation, באתר פרויקט גנו.
צינור הזרע

במערכת הרבייה הגברית, צינור הזרע הוא כל אחד מזוג צינורות שמובילים תאי זרע מעילית האשך אל השופכה בזמן פליטת זרע. לצינורות אלה דופן שרירי עבה שהתכווצויותיו מסייעות לפליטה. כריתה של צינור הזרע היא הליך כירורגי אותו מבצעים גברים כאמצעי מניעה דרסטי וכמעט בלתי-הפיך. כריתת צינור הזרע מאפשרת לגבר לקיים יחסי מין עם נשים ללא שימוש באמצעי מניעה כלשהם וללא חשש להכנסת האישה להריון. שמו בלועזית: seminiferous tubules, vas deferens, vas efferens, ductus deferens. צינור הזרע באתר "ויקיסקס, האנציקלופדיה למיניות" צינור הזרע, באתר אנציקלופדיה בריטניקה (באנגלית) ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
סאבונה (נפה)

נפת סאבונה (באיטלקית: Provincia di Savona) היא נפה במחוז ליגוריה שבאיטליה. היא משתרעת על שטח של 1,545 קמ"ר, ובשנת 2013 התגוררו בה 281,111 נפש. בירתה של הנפה בעיר סאבונה. הנפה גובלת בנפת אלסנדריה ובנפת אסטי ובנפת קונאו במחוז פיימונטה בצפון ובנפת ג'נובה במזרח. בדרום נפת סאבונה גובלת בים הליגורי ובנפת אימפריה במזרח. אנדורה (אנ') לאיגואליה (אנ') אדאסיו (אנ') אלבנה (אנ') צ'ריאלה (אנ') בורגטו סנטו ספיריטו (אנ') לואנו (אנ') פייטרה ליגורה (אנ') בורג'יו ורצי (אנ') פינאלה ליגורה (אנ') נולי (אנ') ספוטורנו (אנ') ברגג'י (אנ') ודו ליגורה (אנ') סאבונה אלביסולה מרינה (אנ') אלביסולה סופריורה (אנ') צ'לה ליגורה (אנ') ורצה (אנ') מדיה וקבצים בנושא סאבונה בוויקישיתוף אתר האינטרנט הרשמי של סאבונה ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
לורד מלצ'ט (פסל)

"לורד מלצ'ט" הוא פסל שנוצר על ידי בתיה לישנסקי ומציג את דמותו של אלפרד מונד. הוא הוקם בשנת 1934 כאנדרטה לזכרו של מונד ביישוב תל מונד. לישנסקי יצרה את הפסל בתל מונד, כשהיא לנה בקרוון של חברת "מטעי א"י". הוא נחנך ב-18 במאי 1934 ברחוב הדקל, בקרבת ביתו של מונד. על בסיסו של הפסל חרוט המשפט ""וְנָתַתִּי לָהֶם בְּבֵיתִי וּבְחוֹמֹתַי, יָד וָשֵׁם-טוֹב, מִבָּנִים וּמִבָּנוֹת: שֵׁם עוֹלָם אֶתֶּן-לוֹ, אֲשֶׁר לֹא יִכָּרֵת.", הלקוח מספר ישעיהו (נ"ו) סגנון הפסל מציג את השפעת האמנות המודרנית על יצירתה של לישנסקי. גופו של מונד מתואר בצורה סכמטית, כשידו האחת מונפת למעלה לכיוון מערב מקדמת בברכה את העולים הבאים לא"י. הפסל מעוצב בקווים גאומטריים, המעניקים לפסל דינמיות. אף בסיסו של הפסל מעוצב בצורה זוויתית. מדיה וקבצים בנושא לורד מלצ'ט בוויקישיתוף
אימפריה (נפה)

נפת אימפריה (באיטלקית: Provincia di Imperia) היא נפה במחוז ליגוריה שבאיטליה. היא משתרעת על שטח של 1,156 קמ"ר, ובשנת 2013 התגוררו בה 214,368 נפש. בירתה של הנפה בעיר אימפריה. הנפה גובלת בנפת קונאו במחוז פיימונטה בצפון ובנפת סאבונה במזרח ובצרפת במערב, בדרום נפת אימפריה גובלת בים הליגורי. ונטימיליה (אנ') קמפרוזו (אנ') ולקרוזה (אנ') בורדיגרה (אנ') אוספדלטי (אנ') סן רמו (אנ') טג'ה (אנ') ריבה ליגורה (אנ') סנטו סטפנו אל מארה (אנ') צ'יפרסה (אנ') קוסטרינרה (אנ') סן לורנצו אל מרה (אנ') אימפריה (אנ') דיאנו מרינה (אנ') סן ברתולומאו אל מרה (אנ') צ'רבו (אנ') סן רמו מדיה וקבצים בנושא אימפריה בוויקישיתוף אתר האינטרנט הרשמי של אימפריה (באיטלקית) ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
שופכה

השופכה (TA: Urethra) היא צינור שרירי בעל דפנות דקות הממוקם באגן ובתחתיתו של חלל הבטן אצל היונקים. תפקידה הוא להוביל את השתן משלפוחית השתן אל מחוץ לגוף דרך פתח השופכה. אצל הזכר עוברת השופכה בתחילת דרכה דרך בלוטת הערמונית, המקיפה את חלקה העליון בעת חיבורה עם צינור הזרע, לאחר מכן היא ממשיכה לעבר הפין ומגיעה לבסיס השריר שלו, שם היא מצטלבת עם צינור הזרע ולאחר מכן היא הופכת לליבה המרכזית של הפין, שם היא ממוקמת במרכזו של הגוף הספוגי עד הגיעה לסוף העטרה. אורכה הכולל כ-20 ס"מ. מלבד שתן, היא יכולה להוביל גם את נוזל הזרע. אצל הנקבה אורכה של השופכה קצר יותר. הקצה שלה הוא בפתח השופכה בפות, שנמצא בין הדגדגן לנרתיק. מערכת השתן יחסי מין פיום שופכה שופכה, באתר אנציקלופדיה בריטניקה (באנגלית) ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
פורטו ונרה

פורטו ונרה (באיטלקית: Porto Venere) היא עיר שבנפת לה ספציה במחוז ליגוריה בצפון מערב איטליה. משמעות המילים "פורטו ונרה" הם "מעגן ונוס". ה"פאלאצאטה די פורטו ונרה" (באיטלקית: Palazzata di Porto Venere) הוא רחוב מגורים שבו 60 בניינים בני 6–8 קומות. העומד לצדו של המעגן המקומי. בשנת 1997 הכריז אונסק"ו על האתר (ביחד עם צ'ינקווה טרה וטינו) כאתר מורשת עולמית. סן פטרו ( San Pietro). סנטה מריה ( Nostra Signora delle Grazie ). סן לורנצו ( San Lorenzo). מדיה וקבצים בנושא פורטו ונרה בוויקישיתוף אתר האינטרנט הרשמי של פורטו ונרה (באיטלקית) ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
טיקופיה

טיקופיה (Tikopia) הוא אי גבוה בדרום מערב האוקיינוס השקט, במדינת איי שלמה. האי מיושב ברציפות כ-3,000 שנה. לאחר הגעת התושבים הפולינזים הראשונים לאי, נכחדו מינים מקומיים רבים של בעלי חיים עקב ציד. לאחר מספר דורות, נאלצו המקומיים ליצור מערכות חקלאות רבות ולהגביל את הילודה. ניצול המקום באי הזעיר (5 קמ"ר שטח) היה כה יעיל עד שהאי תמך בכ-1,000 תושבים. המערכת החקלאית מתבססת על עצי פרי גבוהים, בעיקר על עץ הלחם, דקל הסאגו ודקל הקוקוס, אבל גם על מינים נוספים דוגמת מין שקד מקומי (Canarium harveyi), שקד טרופי (Terminalia catappa) וערמון טהיטי (Inocarpus fagiferus), על עצים קטנים יותר דוגמת דקל הבֶּטֶל (Spondias dulcis) ו-Antiars toxicara, עץ שקליפתו משמשת לייצור אריגים, ועל גן ירק שבו מגדלים יאם, מניהוט, בננה וטארו הביצות הענק (Cyrtosperma merkusii). בשנת 1600 לערך, אף הוחלט להרוג את כל החזירים באי מכיוון שצרכו מזון שבני האדם יכלו לצרוך. האירופים הראשונים הגיעו לאי ב-22 באפריל 1606 כחלק מהמשלחת של פדרו פרננדס דה קיירוס (Pedro Fernandes de Queirós). האי, הוא אי גבוה, שריד מהר געש רדום. המקום הגבוה ביותר באי הוא הר ראני (Reani) שפסגתו בגובה 380 מטרים. בלוע הר הגעש יש כיום אגם טה רוטו (Te Roto) שעומקו 80 מטרים. בעקבות המחסור בשטח ובמשאבים בטיקופיה הוחלט על הגבלת הילודה. לכך, פיתחו המקומיים שיטות רבות. למשל, הנחת אבנים חמות על בטן נשים הרות ואו לחיצה חזקה על בטנן כשיטות להפלה. כמו כן, המקומיים השתמשו גם ברצח תינוקות. בנוסף לשיטות אלה, ההתאבדות רווחה גם היא. למעשה, במהלך 23 שנים (1929–1952) תועדו שבעה מקרי תליה, 12 מקרי שחייה לאוקיינוס וכ-80 מסעות ימיים חסרי סיכוי במטרה להתאבד. למרות שהדבר נשמע מחריד לאוזניים מערביות, יש לזכור שזו הייתה הדרך היחידה למנוע מוות ברעב של תושבי האי. הטקטיקות הללו יצאו משימוש לאחר המרת הדת לנצרות של תושבי האי. ג'ארד דיימונד, התמוטטות, תרגם עמנואל לוטם, 2008, עמ' 265-258 מדיה וקבצים בנושא טיקופיה בוויקישיתוף טיקופיה באקו-ויקי המקום הנידח ביותר בעולם - טיקופיה
לוון (פירושונים)

האם התכוונתם ל... לוון – עיר בבלגיה גוסטב לוון – איש עסקים ופילנתרופ יהודי-צרפתי נרסיס לוון – עורך דין ופעיל חברתי יהודי-צרפתי סטפן לוון – פוליטיקאי וראש ממשלה שוודי לון לבון (פירושונים)
נחל זקסטן

נחל זקסטן (בגרמנית: Sextner Bach, באיטלקית: Rio Sesto) הוא נחל באורך 16 ק"מ בדרום טירול באיטליה, אחד מיובלי הדראווה, אליו הוא זורם בגובה 1170 מטר מעל פני הים. אגן הניקוז של הנחל נקרא עמק זקסטן (בגרמנית: Sextental, באיטלקית: Val di Sesto). מוצא הנחל בקרויצברגפאס בגובה 1,636 מטר. אגן הניקוז כולל פסגה בגובה 3,145 מטר, הדריישוסְטֶרשפיצֶה. נחל זקסטן נשפך לדראווה בעיירה אינישן (Innichen / San Candido) ליד מנזר פרנציסקני. היובלים החשובים של הזקסטן הם הפישליינטאל והאיקסן. מקומות חשובים נוספים לאורך הנהר הם זקסטן ומוס. מדיה וקבצים בנושא נחל זקסטן בוויקישיתוף
מערכת העצבים הסימפתטית

מערכת העצבים הסימפתטית היא תת-מערכת במערכת העצבים האוטונומית. היא פועלת לתגובות מיידיות באדם במצבי לחץ, חירום ומתח, ומכינה את הגוף למאבק או נסיגה בהתאם לתגובת הילחם או ברח. כמו כן, היא מעכבת את פעולות התת-מערכת המנוגדת לה - מערכת העצבים הפאראסימפתטית. למערכת זו סיבי עצב שיוצאים ממערכת העצבים המרכזית, דרך שרשרת של גנגליונים קרוב לחוט השדרה באזורי החזה והמותניים. העצבים מגיעים אל כלי דם, בלוטות זיעה, בלוטות רוק, לב, ריאות, מעי ואיברי המין. כאשר האדם נמצא במצב של סכנה או לחץ, המערכת מגבירה את קצב הלב ואת אספקת הדם לשרירים, ומעלה את לחץ הדם. משימתה של המערכת היא להבטיח "יכולת הישרדות", וככזו היא פועלת מיידית לפי הדרוש, אינה מתחשבת בטווח הארוך או הבינוני, וכן אינה מתחשבת בבעיות העלולות להיווצר כתוצאה מפעולותיה, דוגמת שימור ואגירת אנרגיה, או מהיכן תבוא האנרגיה הדרושה לפעולותיה; תפקיד זה היא מותירה למערכת הפאראסימפתטית. את פקודותיה מבצע בעיקר הנוירוטרנסמיטר נוראפינפרין, המקורב להורמון המתח אפינפרין המופרש מבלוטת יותרת הכליה (אדרנלין). מערכת העצבים הסימפתטית מקושרת גם לבלוטת האצטרובל. דוגמאות לפעולות המערכת הסימפתטית: כאשר אדם ניצב בפני סכנה מוחשית, אישוני עיניו מתרחבים, קצב הלב ולחץ הדם מתגברים, ושערותיו סומרות. כל אלה הם תוצאות של פעולות המערכת הסימפתטית האינסטינקטיבית. מערכת העצבים ההיקפית אינטרוספציה קרול הווארד, מסע שלא ייאמן, הד ארצי 2000. מדיה וקבצים בנושא מערכת העצבים הסימפתטית בוויקישיתוף מערכת העצבים הסימפתטית, באתר אנציקלופדיה בריטניקה (באנגלית) מערכת-העצבים הסימפתטית, דף שער בספרייה הלאומית Mark R. Rosenzweig, Arnold L. Leiman, S. Marc Breedlove (1999). Biological psychology: an introduction to behavioral, cognitive, and clinical neuroscience. 2nd ed. Sunderland, Massachusetts: Sinauer Associates. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
קאמולי

קאמולי (באיטלקית: Camogli) היא עיירה שבנפת ג'נובה במחוז ליגוריה בצפון מערב איטליה. משמעות המילה "קאמולי" היא "בית הנשים". ה"פאלאצאטה" הוא רחוב מגורים בן 60 בניינים בני 6–8 קומות. העומד לצדו של המעגן המקומי. סנט אנה (Sant'Anna. סנטה מריה (Santa Maria Assunta). סן מיכאל (San Michele di Ruta). סן ניקולו (San Nicolò di Capodimonte). סנטה קתרינה מסיינה (Santa Caterina da Siena). סן רוקו (San Rocco). מדיה וקבצים בנושא קאמולי בוויקישיתוף אתר האינטרנט הרשמי של קאמולי ערך זה הוא קצרמר בנושא יישובים ובנושא איטליה. אתם מוזמנים לתרום לוויקיפדיה ולהרחיב אותו.
V (אלבום של מארון 5)

V הוא אלבום האולפן החמישי של להקת הפופ רוק האמריקאית מארון 5. האלבום יצא לאור ב-28 באוגוסט 2014 דרך חברות התקליטים אינטרסקופ רקורדס ו-222. בהקלטת אלבום זה השתתף קלידן הלהקה, ג'סי קרמייקל, שיצא להפסקה בשנת 2012 ולא השתתף בהקלטת האלבום הקודם של הלהקה, Overexposed. הסינגל הראשון מהאלבום, Maps, יצא לאור ב-16 ביוני, כשלושה חודשים לפני הוצאת האלבום, והגיע למקום השישי במצעד הסינגלים של ארצות הברית, בילבורד הוט 100. האלבום פורסם לרכישה מוקדמת בחנות ה-iTunes ב-28 ביולי 2014, יחד עם הוצאתו של הסינגל השיווקי הראשון מהאלבום, it was always you ב-22 באוגוסט יצא לאור הסינגל השני מהאלבום, Animals. וב-14 בינואר יצא הסינגל השלישי, Sugar. V, ברשת החברתית אקס (טוויטר) מידע על האלבום V באתר MusicBrainz מידע על האלבום V באתר AllMusic האלבום V באתר Discogs האלבום V באתר יוטיוב בני בלנקו, מקס מרטין, סם מרטין, נואה פסוביו, שלבאק, ראיין טדר, נואל זנקנלה, ג'ייסון אביגן, המונסטרס & סטריינג'רז, אוסקר יירס V בחנות ה-iTunes Maroon 5 “Animals” (Official Lyric Video Premiere) מידע על V, באתר המצעד האוסטרי, ארכיון מידע על V, באתר המצעד האיטלקי, ארכיון מידע על V, באתר המצעד הגרמני מידע על V, באתר מצעד דנמרק מידע על V, באתר המצעד הנורווגי מידע על V, באתר המצעד של ניו זילנד מידע על V, באתר המצעד הספרדי מידע על V, באתר המצעד הפורטוגזי, ארכיון מידע על V, באתר המצעד הפיני מידע על V, באתר המצעד הצרפתי, ארכיון מידע על V, באתר המצעד השוודי May 2024 Albums Accreds.PDF, Dropbox
מילדרד דאנוק

מילדרד דורות'י דאנוק (באנגלית: Mildred Dorothy Dunnock; ‏25 בינואר 1901 – 5 ביולי 1991) הייתה שחקנית קולנוע ותיאטרון אמריקאית מועמדת שני פרסי אוסקר ושלושה פרסי גלובוס הזהב על תפקידיה בסרטים "מותו של סוכן", "בייבי דול", "ויוה זפאטה!" ו"פייטון פלייס". דאנוק נולדה בעיר בולטימור שבמרילנד. למדה ב"מכללת גוצ'ר" ששבולטימור ועבדה בתחילת חייה הבוגרים כמחנכת בבית ספר. דאנוק החלה לשחק בשנות ה-30 המוקדמות שלה, לאחר כמה תפקידי משחק משניים בברודוויי היא התגלתה בשנת 1945 בסרט הקולנוע "הדגן הוא ירוק" בכיכובה של בטי דייוויס. בשנת 1947 הייתה דאנוק לאחת ממקימיו של בית הספר "אולפן השחקנים". בשנת 1949 השתתפה דאנוק במחזהו של ארתור מילר "מותו של סוכן" בתפקיד לינדה אשתו של סוכן המכירות וילי לומן. המחזה עובד בהצלחה רבה לקולנוע בשנת 1951 בהפקתו של סטנלי קריימר ובבימויו של הבמאי ההונגרי לאסלו בנדק. דאנוק חזרה על הופעתה בתפקיד לינדה לומן והועמדה לפרס אוסקר לשחקנית המשנה הטובה ביותר. ההפקה המצליחה עובדה בשנת 1966 גם טלוויזיונית על ידי רשת CBS ודאנוק שחזרה על הופעתה בפעם השלישית הועמדה לפרס אמי על משחקה המשכנע. בשנת 1952 החלה דאנוק לעבוד עם הבמאי הנערץ איליה קאזאן שבחר בה לתפקיד משני קטן אך משמעותי בדרמה הביוגרפית "ויוה זפאטה!", על הופעתה בתור סנורה אספז'ו הייתה דאנוק מועמדת לפרס גלובוס הזהב לשחקנית המשנה הטובה ביותר. ב-1955 שיחקה דאנוק בקומדיה השחורה של אלפרד היצ'קוק "מי רצח את הארי?" בתפקיד גברת וויגס. דאנוק הופיעה תחת בימויו של קאזאן גם בשנת 1956 בקומדיה השחורה "בייבי דול" בתפקיד רוז קומפורט דודתה הסנילית של בייבי דול (קרול בייקר) עליו הועמדה בפעם השנייה לאוסקר לגלובוס הזהב. בשנת 1957 הועמדה דאנוק בפעם השלישית והשנייה ברציפות לפרס גלובוס זהב לתפקיד המשנה הטוב ביותר על משחקה בתור מיס אלסי ת'ורנטון מנהלת התיכון בדרמה של הבמאי הקנדי המוערך מארק רובסון "פייטון פלייס". בשנת 1959 השתתפה דאנוק בדרמה של פרד זינמן "סיפורה של נזירה" בתור האחות מרגריטה. בשנות ה-60 שיחקה דאנוק בדרמות "שבע נשים" של ג'ון פורד בתור ג'יין ארגנט העוזרת של ראש המיסיון אגתה אנדרוס (מרגרט לייטון), "גלוריה" בתפקיד אמה של גלוריה וונדרוס (אליזבת טיילור) והופיעה בסרטו של ריצ'רד ברוקס המבוסס על מחזהו של טנסי ויליאמס "ציפור הנעורים המתוקה" בתפקיד הדודה נוני. את הופעתה האחרונה עשתה דאנוק בשנת 1987 בקומדיית הפשע של ג'יימס טובק "אמן בחיזורים". דאנוק הייתה נשואה לקית' אורמי, מנהל בבנק "Chemical Bank" שבמנהטן והייתה אם לילד אחד. דאנוק נפטרה מנסיבות טבעיות ב-5 ביולי 1991 בעיירה אואק בלופס שבמסצ'וסטס בגיל 90. דאנוק היא חברה בהיכל התהילה של התיאטרון האמריקאי ועל שמה כוכב קולנוע בשדרת הכוכבים של הוליווד. הדגן הוא ירוק (1945) מותו של סוכן (1951) אני רוצה אותך (1951) זמר הג'אז (1952) ויוה זפאטה! (1953) מי רצח את הארי? (1955) אהבי אותי ברכות (1956) בייבי דול (1956) פייטון פלייס (1958) סיפורה של נזירה (1959) היא חשקה באושר (The Story on Page One)‏ (1959) גלוריה (1960) משהו פרוע (1961) ציפור הנעורים המתוקה (1963) במערבולת האהבה (1964) שבע נשים (1966) חיים חדשים (1973) דרגנפליי (1976) הגברת עם שקיות הקניות (The Shopping Bag Lady)‏ (1976) מעלה המדרגות הספירלי (1975) אמן בחיזורים (1987) מדיה וקבצים בנושא מילדרד דאנוק בוויקישיתוף מילדרד דאנוק, במסד הנתונים הקולנועיים IMDb (באנגלית) מילדרד דאנוק, באתר AllMovie (באנגלית) מילדרד דאנוק, במסד הנתונים הקולנועיים KinoPoisk (ברוסית) מילדרד דאנוק, באתר Discogs (באנגלית) מילדרד דאנוק, באתר "Find a Grave" (באנגלית)
קובנטרי

קובנטרי (באנגלית: Coventry, ‏האזנה‏Ⓘ‏) היא עיר במערב בריטניה. העיר מונה כ-380,000 תושבים (נכון ל-2022) והיא התשיעית בגודלה באנגליה והאחת-עשרה בגודלה בבריטניה. במהלך הבליץ על קובנטרי במלחמת העולם השנייה, העיר הופצצה על ידי חיל האוויר הגרמני, הלופטוואפה. בהפצצה העיקרית, אשר נערכה ב-14 בנובמבר 1940, נהרסו רוב בתי העיר ונהרגו כשמונה מאות אזרחים. סיפור ידוע מתאר כי בידי שירותי המודיעין הבריטיים היה מידע על ההפצצה מספר ימים לפני שהתרחשה, אך ראש הממשלה וינסטון צ'רצ'יל קיבל החלטה קשה שלא לפנות את האזרחים מראש, כדי לא לחשוף בפני הגרמנים את מקורותיו המודיעיניים לידיעה זו; עם זאת, היסטוריונים רבים כיום מעריכים כי אין בסיס היסטורי לסיפור זה. נראה כי צ'רצ'יל ידע ממקורותיו המודיעיניים שאמורה להתרחש התקפה על עיר מרכזית, אך לא ידע שמדובר בקובנטרי. אחד מהאתרים הבולטים בעיר הוא קתדרלת קובנטרי. באתר עומדות שתי כנסיות, אחת מול השנייה. הכנסייה הישנה נהרסה במהלך ההפצצה של חיל האוויר הגרמני, ולא שוחזרה, לזיכרון ההרוגים בהפצצה ובמלחמת העולם השנייה בכלל. הכנסייה החדשה נמצאת מול הריסות הכנסייה הישנה ובה סמלים של שלום וסמלים נגד המלחמה. קובנטרי מוזכרת, בין השאר, בספרה של קוני ויליס, "מלבד הכלב", שהפך את נושא ההפצצה על הקתדרלה לנושאו המרכזי. אוסטריה גראץ, אוסטריה קובנטרי סיטי הבליץ על קובנטרי קתדרלת קובנטרי אתר האינטרנט הרשמי של קובנטרי קובנטרי, באתר אנציקלופדיה בריטניקה (באנגלית) יגאל שפי, ‏הסיפור שלא היה על הפצצת קובנטרי, מבט מל"מ 48, מרץ 2007, עמ' 14 מרכז העיר לאחר ההפצצה צ'רצ'יל מבקר בהריסות הקתדרלה של קובנטרי, 1941 ערך זה הוא קצרמר בנושא יישובים באנגליה. אתם מוזמנים לתרום לוויקיפדיה ולהרחיב אותו.